CELEX: 62008TN0062
Language: mt
Date: 2008-02-06 00:00:00
Title: Kawża T-62/08: Rikors ippreżentat fis- 6 ta' Frar 2008 — ThyssenKrupp Acciai Speciali Terni vs Il-Kummissjoni

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/40
            
         Rikors ippreżentat fis-6 ta' Frar 2008 — ThyssenKrupp Acciai Speciali Terni vs Il-Kummissjoni
   (Kawża T-62/08)
   (2008/C 92/79)
   Lingwa tal-kawża: It-Taljan
   Partijiet
   
      Rikorrenti: ThyssenKrupp Acciai Speciali Terni SpA (Terni, L-Italja) (rappreżentanti: T. alonico, G. Pellegrino, G. Pellegrino, G. Barone, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara l-illegalità tad-deċiżjoni kkontestata u tannullaha fl-intier tagħha safejn din tikkwalifika l-miżura kkontestata bħala għajnuna mill-Istat, filwaqt li din effettivament tikkostitwixxi t-tkomplija leġittima tal-miżura kumpensatorja stabbilita mill-Istat Taljan favur Terni (u ta' l-aventi kawża tagħha) bħala kumpens għall-esproprazzjoni ta' l-istallazzjonijiet elettriċi tagħha li seħħet fl-1962-63;
            
         
               —
            
            
               tordna lill-konvenuta tbati l-ispejjeż tal-proċeduri;
            
         
               —
            
            
               sussidjarjament, tannulla d-deċiżjoni safejn din:
               
                           a)
                        
                        
                           tistabbilixxi li l-Italja illegalment implimentat għajnuna mill-Istat favur ThyssenKrupp, Cementir u Nuova Terni Industrie Chimiche bi ksur ta' l-Artikolu 88(3) tat-Trattat KE;
                        
                     
                           b)
                        
                        
                           tistabbilixxi li hemm ammonti li għandhom jiġu rkuprati mingħand ThyssenKrupp, Cementir u Nuova Terni Industrie Chimiche; u kosegwentement
                        
                     
                           c)
                        
                        
                           tordna lill-Italja tirkupra dawn l-ammonti u l-interessi mingħajr dewmien;
                        
                     
         
               —
            
            
               b'mod ulterjuri, tannulla d-deċiżjoni kkontestata, safejn din tordna lill-Italja tirkupra l-għajnuna mogħtija mill-Istat mingħajr dewmien, peress li dan l-irkupru jikser il-prinċipju ġenerali ta' l-aspettattivi leġittimi
            
         Motivi u argumenti prinċipali
   Id-deċiżjoni kkontestata fil-kawża preżenti hija l-istess bħal dik fil-kawża T-53/08 L-Italja vs Il-Kummissjoni.
   Il-motivi u l-argumenti prinċipali invokati huma simili għal dawk li ġew magħmula f'din il-kawża. Minbarra l-ksur ta' l-Artikoli 87 u 88 tat-Trattat KE, minħabba l-interpretazzjoni żbaljata ta' proroga tariffarja kumpensatorja lill-kumpannija eks-Terni, ir-rikorrenti, sussidjarjament, issostni wkoll:
   
               —
            
            
               il-ksur ta' l-Artikolu 88 tat-Trattat KE minħabba nuqqas li jiġi kkunsidrat li fil-fatt il-miżura kkontestata għadha ma ġietx implementata u għalhekk l-obbligu ta' notifika preċedenti ma kienx miksur u ma kienx hemm ammonti li kellhom jiġu rkuprati;
            
         
               —
            
            
               il-ksur ta' l-Artikolu 14(1) tar-Regolament tal-Kunsill (KE) Nru 659/1999, tat-22 ta' Marzu 1999, li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE, u l-illegalità ta' l-ordni ta' rkupru tad-deċiżjoni kkontestata minħabba ksur tal-prinċipju ta' l-aspettattivi leġittimi.